OpenLLM-France/wikimedia huggingface dataset:
# Gugalanna

Sumerko mitologian, Gugalanna (akaderaz: 𒄞𒃲𒀭𒈾 edo 𒀭𒄘𒃲𒀭𒈾) Erexkigal azpi-munduko erreginaren lehen senarra da. Bere izenak, hasiera batean, "Anen ubideko inspektorea" esan nahi zuen, eta baliteke Ennugiren ordezko izen bat besterik ez izatea. Erexkigal eta Gugalannaren semea Ninazu da. Inannaren azpimundurako jaitsieran, Inannak, maitasunaren, edertasunaren, sexuaren eta gerraren jainkosak, Neti atezainari azpimundura "Gugalanna, Erexkigal nere alaba zaharra"ren hiletara joateko jaisten ari zela esaten zion. Aditu batzuen ustez, Gugalanna Gilgamexek eta Enkiduk Gilgamexen epopeian hil zuten Zeruko Zezenaren irudi bera da.

## Erreferentziak

* 1 2 3 4 5 Black & Green 1992, 77 orr. .
* ↑ Kramer 1961, 90 orr. .
* ↑ Wolkstein & Kramer 1983, 55 orr. .
* ↑ Pryke 2017, 205 orr. .

## Bibliografia

* Black, Jeremy; Green, Anthony. (1992). Gods, Demons and Symbols of Ancient Mesopotamia: An Illustrated Dictionary. The British Museum Press ISBN 0714117056..
* Kramer, Samuel Noah. (1961). Sumerian Mythology: A Study of Spiritual and Literary Achievement in the Third Millennium B.C.: Revised Edition. Filadelfia, Pennsylvania: University of Pennsylvania Press ISBN 0812210476..
* Pryke, Louise M.. (2017). Ishtar. New York & Londres: Routledge ISBN 978-1-138--86073-5..
* Wolkstein, Diane; Kramer, Samuel Noah. (1983). Inanna: Queen of Heaven and Earth: Her Stories and Hymns from Sumer. New York: Harper&Row Publishers ISBN 0-06-090854-8..

## Kanpo estekak

* Datuak: Q2532233
# Gugești

Gugești Errumaniako udalerri bat da, Vrancea konderrian. 6.091 biztanle ditu, 32,05 kilometro koadroko azaleran banatuta.

## Herriak

Udalerrian honako herriak daude:
Gugești $^{(en)}$ Oreavu $^{(en)}$

## Erreferentziak

* ↑ (Errumanieraz) Rezultate | Recensamant 2011. (Noiz kontsultatua: 2019-10-19).

## Kanpo estekak

* Datuak: Q2722258
# Gugaz

Gugaz 2011 urtean sortutako erromeria-taldea da, Julen Esnaola adunarrak eta Maria eta Leire Lasa, Maialen Argote eta Irati Irurtzun zizurkildar gazteek osatua.

## Kanpo estekak

* Julen Esnaola, Gugaz taldeko kideari elkarrizketa, Aiurri aldizkariaren webgunean, 2012-09-05.
* Datuak: Q20493028
# Haitze gaztelua

Haitze gaztelua Lapurdiko Uztaritze udalerrian dagoen gaztelu bat da. Herrigunearen ekialdean dago, errepidetik hurbil. Lapurdiko monumentu historiko izendatua dago.

## Historia

Bere jatorriak Lapurdirenarekin bat egiten du, jada XI. mendearen aipatua baita. 1838an ordurarte eraikinaren jabea zen André Haitzekoak jabetza bere biloba André Laborde Noguezi pasa zion, eta azken honen ondorengoak eraikia eta lekua mantendu eta hobetzen jardun dute.

### Haitzetarrak

Lursail honetan sortu da Haitze familia. Sanz Haitzeri, Baionako apezpikuari (1259-1279), eman zioten lursaila garai nahasiak zirenean; garai haietan, baionarrak bereizita zeuden, batzuk Eduardo Guienako dukearen aldekoak baitziren, eta beste batzuk berriz, haren aurkakoak. XIV. mendean, Auger Haitzek anaitasunak sortzea proposatu zuen, lapurreta eta hilketa gehiago ez izateko. Jose Pedro Haitzek (1670-1736), Aixeko parlamentuko kontseilariak, Nostradamusen bizitza idatzi zuen, Aix hiriaren historia, eta zenbait santuren bizitzari buruz ere idatzi zuen. Jatorriz, Cavaillongoa izango zen, baina izen horrekin Uztaritzekoa baino ezin zuen izan. 1789. urteko apirilaren 22an, Haitze jaunak, nobleziaren komisarioak, «kexen koadernoa» izenpetu zuen, bai eta zirkularra ere, eskubideak ezeztatzea eskatuz, eta herriari batzera bultzatuz.

## Eraikina

Okre kolore argiko eraikina da.

## Erreferentziak

* ↑ Mérimée, Frantziako Kultura Ministerioa. Leihorra etxea. .
* ↑ Open Data Euskadi. 'Euskal Herria' entziklopedia enblematikoa: Arkitektura zibila I - Eusko Jaurlaritzaren datu irekiak. (Noiz kontsultatua: 2017-09-17).

## Ikus gainera

* Lapurdiko monumentu historikoak

## Kanpo estekak

* Datuak: Q22920865
* Multimedia: Domaine de Haitze / Q22920865
# Haitzeko Andre Mariaren eliza

Haitzeko Andre Mariaren eliza Urizaharra udalerriko Faidu herrian dagoen eraikin erlijiosoa da.
2003ko, uztailaren 1ean, Eusko Jaurlaritzak kultura ondasun izendatu zuen, monumentu sailkapenarekin.

## Ezaugarriak

Faidu herritik pixka bat aldenduta, hegoaldera joanda eta haitzen inguruan, dago Haitzeko Andre Mariaren eliza. Bertaraino joateko bide bat dago, eta bidearen amaieran, eskailera eta plataforma bat, elizako atearen aurrean hain zuzen ere.
Haitz baten zuloak aprobetxatuz haitzari itsatsita egindako eraikina da, eta hortik datorkio izena. Bi zati ditu: haitzari atxikitako atondoa eta bertan zulatutako tenplua. Ermitako kanpandorre txikia haitzaren gainean eraiki zen.
Aipatutako atondoa harri-hormaz egindako eraikina da eta horma-bular sendoak ditu kanpoaldera. Sarrera arku bikoitzekoa da eta ez du inolako apaingarririk. Portadaren alboan leihate gotiko bat dago, arku bikoitzekoa, maineladuna eta oso primitiboa. Goiko solairuak lau leiho ditu alde handienean eta beste bat aurrealdean.
Beheratutako bi arkuk bereizten dituzte portikoa eta haitzean zulatuta dagoen nabea. Erretaula harrizkoa da, zuria eta XVIII. mende amaierakoa. Erretaularen erdian Haitzeko Andre Mariaren irudia dago: "Andre Maria" tankerakoa da, eta gotikoa izanagatik ere, erromanikoaren eragin nabaria du, eta XIII. edo XIV. mendean egindakoa da.
Korua lau harmailaren gainean dago –nabea baino zertxobait gorago, beraz–, eta nabearekin elkartzeko pasabide bat eta bi leihate ditu; biak ere haitzean zulatuta.
Barneko horman bi bao daude, bi-biak harrian zulatuta. Horietako bat bataiategia da: monolito-harri bat du, oso zakarra eta antzinakoa, eta bataiarri moduan erabiltzen dena. Besteak hilobiak ditu lurzoruan.
Ermitaren arkupetik bigarren solairura igotzen da. Lehen aipatutako atondoaren gainean eraikita dago eta erromesek eta kofradiakideek batzargela bat eta aterpea izan zezaten eraiki zen.
Bigarren solairu horretatik, beste zenbait baotara joaten da, segur aski, monje-eremutarren gelak izango zirenetara. Solairu horretan, labar-tenplua izan zenaren arrastoak ageri dira: zirkulu-erdi formako absidea zuen, haitzean zulatutako kanoi-ganga, hilobia lurzoruan eta gorriz pintatutako arbola bat horman.
Teilatuaren gainean antzinako inskripzioak dituen bao bat dago.

## Iruditegia

* Baselizaren gainean laugarren solairua dago.
* Baselizaren teilatua.
* Mahai santua.
* Elizaren barnealdea.
* Alboko kapera.

## Erreferentziak

* Edukiaren zati bat monumentu hau sailkatutako kultura-ondasun izendatzen duen lege testutik hartu da. Izan ere, testua jabari publikokoa da eta ez du jabetza intelektualik, Espainiako Jabetza Intelektualaren Legeko 13. artikuluan xedatu denez (Espainiako Aldizkari Ofiziala, 97. zenbakia, 1996-04-22).

## Kanpo estekak

* Nuestra Señora de la Peña Labar-multzoa. Ondarearen Zentroa. Kultura eta Hizkuntza Politika Saila. Eusko
* La Peñako Andramariaren Eliza Ondarearen Zentroa. Kultura eta Hizkuntza Politika Saila. Eusko Jaurlaritza
* Datuak: Q11682827
* Multimedia: Church of Nuestra Señora de la Peña, Faido / Q11682827
# Haitzeko Birjinaren baseliza (Aniés)

Haitzeko Birjinaren baseliza Aniés (Huesca) inguruko mendietan dagoen santutegi katolikoa da. Aniés La Sotonera udalean integratuta dago. Baseliza Caballera mendilerroaren hegoaldean dago.

## Ezaugarriak

Santutegiaren elementu zaharrenak erromatarren garaikoak dira. Beste aztarnak XIII. mendekoak dira, beraz, erromanikoak. Barrukoa geroago berritu zen, XVII. edo XVIII. mendeetan; ezaugarri barrokoak ditu. Santutegiaren ondoan, bestetik, ermitazainaren etxea dago.
Baseliza ikusgarria da, harkaitz gainean eraikia, harlanduzko hormekin garaiera aldea zuzentzeko. Bertara joateko oinez joan behar da, ez dago beste aukerarik; bertaratzeko bidexka bat erabili behar, basoen eta leize-zuloen artean.

## Iruditegia

* Virgen de la Peña baseliza, La Sotonera.
* Baselizatik ikusten den paisaia.
* Santutegira igotzeko eskailera.

## Erreferentzia

* ↑ http://hoyadehuesca.huescaenbtt.es/rutalarga_virgendelapena.htm
* ↑ http://senderos.hoyadehuesca.es/ruta.php?id_ruta=105

## Kanpo estekak

* (Gaztelaniaz):Ibilbidea Pateando Huesca webgunean.
* (Gaztelaniaz):Argazkiak eta informazio turistikoa.
* Datuak: Q21402842
* Multimedia: Ermita de la Virgen de la Peña, Aniés / Q21402842
# Haitzeko etxea

Haitzeko etxea Lapurdiko Uztaritzeko aitoren semeen familia da. Sarako Lehet etxeari lotu zen Erdi Aroan; hango aitoren seme batzuek goi-mailako karguak bete zituzten Lapurdin.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q12258845
# Haitzetan

"Haitzetan" Mikel Urdangarinen lehenengo diskoa da, 1997. urtean argitaratutakoa.

## Kantuen zerrenda

* "Bazkal osteko kafea"
* "Usaiak"
* "Arrasto umela"
* "Gizerailea"
* "Amarauna"
* "Azken irudiak"
* "Inpuntuala"
* "Haitzetan"
* "Maria"
* "Urriko mozkorrak"
* "Damua"

## Kanpo estekak

* (Gaztelaniaz)(Frantsesez)Diskoaren aipamena
* Datuak: Q12258847
# Haitzetako arantza

Haitzetako arantza (Rhamnus saxatilis) Rhamnaceae familiako zuhaixka adartsua da. 1,5 metroko altuera ere duen zuhaixka hau hegoaldeko eta erdialdeko Europan jatorria du.

## Erreferentziak

* ↑ (Katalanez) Pascual, Ramon. (1990). Guia dels arbustos dels Països Catalans. Bartzelona: Pòrtic, 140-141 or. ISBN 84-7306-407-0..

## Kanpo estekak

* Datuak: Q114259
* Multimedia: Rhamnus saxatilis / Q114259
* Espezieak: Rhamnus saxatilis
# Haitzulo-hilobi

Haitzulo-hilobia edo labe-hilobia harkaitzean zulatutako hilobi mota berezi bat da, nagusiki Sizilian erabilia Brontze Aroan, honen formak labe baten antza du.

## Egitura

Haitzulo-hilobi baten egitura oso sinplea da, berez, siziliar labe tipikoen egitura gogorarazten du. Era berean, kobazulo itxurako kamera bat du, irekidura txiki batekin. Hil ganberaren aurretik, askotan, gelaurreko bat edo korridore bat egon daiteke. Irekidura estaltzeko, sarritan, ikur antropomorfikoekin edo kiribilezko sinboloekin zizelkatutako ate monolitiko bat zegoen.

## Historia

Hasieran, banakako ehorzketetarako bazen ere, ondoren, multzoko ehorzketetarako erabili zen, ziuraski, biztanleria gehitzean.
Mota honetako hilobiak Siziliako lurralde osoan aurki daitezke. Pantalican irekitzen diren milakoak bikainak dira, UNESCOk Gizateriaren Ondare izendatu baititu bertako arroken nekropoliak.
* Datuak: Q3992598
# Hegoaldeko Erresuma

Hegoaldeko Erresuma 1943ko irailaren 10ean eta 1944ko ekainaren 4aren tartean eratutako erresuma izan zen, Erromako askapenatik sortua. Erresumak Hegoaldeko Italia, Sizilia eta Sardinia hartzen zituen barnean.

## Kanpo estekak

* Datuak: Q3752897
# Hegoaldeko Gales Berria

Hegoaldeko Gales Berria Australiako estatua da, herrialdeko hego-ekialdean dagoena eta Sydney hiriburu duena.
Ia 6.900.000 biztanle zituen 2007an eta ia 810.000 km²-ko azalera dauka.
Bere baitan dauka Australiako Hiriburuaren Lurraldea kokatuta.

## Aborigenak

Estatu horretan australiar aborigenen komunitaterik handiena bizi da: 2006an, 138.505 pertsona ziren.

## Pertsonaia ezagunak

* Gordon Childe (1892-1957), arkeologoa.
* Patrick White (1912-1990), idazlea.
* Margaret Court (1942-), tenislaria.
* Peter Weir (1944-), zinema zuzendaria.
* Nicole Kidman (1967-), aktorea.
* Poppy Montgomery (1972-), aktorea.
* Ian Thorpe (1982-), igerilaria.

## Ikus, gainera

* Australiaren banaketa administratiboa
* Gales

## Erreferentziak

* ↑ Euskaltzaindia. (2012-03-30). 168. araua: Ozeaniako toponimia. .

## Kanpo estekak

* (Ingelesez) HGBko gobernuaren webgunea
* Datuak: Q3224
* Multimedia: New South Wales / Q3224
# Hegoaldeko Gales Berriko Unibertsitatea

Hegoaldeko Gales Berriko Unibertsitatea, ingelesez University of New South Wales (UNSW laburdura) Sydneyko (Australia) unibertsitate bat da eta herrialdeko unibertsitate garrantzitsuenetako bat da. 1949an sortu zen eta 40.000 ikasle inguru ditu. Campus nagusia Kensington auzoaren ekialdean dago, autobusez 5 minututan Coogee Beach hiriko hondartza bitxienetako batetik. Campusak supermerkatua, gimnasioa, tabernak, bankuak, jatetxeak, bi liburutegi, bidaia bulegoa, arropa denda, liburu denda, oftalmologia-klinika, farmaziak eta abar ditu.
UNSW-k Australiako edozein unibertsitateko onarpen puntuazio altuena duten ikasle australiarrak erakartzen ditu. Munduko 46. postuan sailkatu zen 2015-16 QS World University Rankings-ean. Unibertsitatea bereziki indartsua da ingeniaritzan eta teknologian, negozioetan eta zuzenbidean. 2016ko QS Munduko Unibertsitateen Sailkapenen arabera, UNSW munduko 13. postuan sailkatu zen kontabilitate eta finantzetan, 13.ean zuzenbide eskolan, 16. postuan ingeniaritza zibilean eta 19.ean arkitekturan eta hirigintzan. UNSW-k milioidun gehiago ekoitzi ditu eta bere lizentziatuek ASX 200 konpainia kotizatuen exekutiboko postu gehienak dituzte, Australiako beste edozein unibertsitate baino gehiago. Unibertsitateak ospe ona du Australian bere hezkuntza eta ikerketa lanengatik eta Group of Eight taldekoa da (euskaraz, Zortzietako Taldea), Australiako 8 unibertsitate onenen batasunekoa. Batez ere bere ingeniaritza zientzia ikasketak ospetsuak dira. Times Higher Education Supplement (THES) arabera, UNSW munduko ingeniaritzako 20 unibertsitate onenetakoa da; Australian School of Business MBA 39. postuan dago. Unibertsitatea, oro har, 41. postuan sailkatu zen THESen arabera 2006an, eta Newsweeken arabera 64. postuan mundu osoan.

## Kanpo Estekak

* Datuak: Q734764
* Multimedia: University of New South Wales / Q734764
# Hegoaldeko Bioko

Hegoaldeko Bioko (gaztelaniaz: Provincia de Bioko Sur) Ekuatore Gineako zazpi probintzietako bat da. Hiriburua Luba du.

## Banaketa administratiboa
### Udalerriak

* Luba
* Riaba

### Barrutiak

* Luba
* Riaba

## Kanpo estekak

* Datuak: Q845817
* Multimedia: Bioko Sur / Q845817
# Hegoaldeko Danimarka

Hegoaldeko Danimarka (danieraz Syddanmark) 2007tik aurrera Danimarkan sorturiko bost eskualdetako bat da. Eskualdeak 12.191 km²-ko azalera du eta 1.201.547 biztanle (2012). Hiri handiena Odense bada ere, eskualdeko hiriburua Vejle da.
Jutlandia penintsularen hegoaldeaz gain ekialdeko Fionia, Langeland, Ærø eta Als uharteak hartzen ditu.

## Geografia

Iparraldean Midtjylland, hegoaldean Schleswig-Holstein (Alemania), ekialdean Sjælland eta mendebaldean Ipar itsasoa mugakide ditu.

## Udalerriak

2007 aurretik zeuden 78 udalerri konbinatuz 22 udalerri berri osatu dira.
* Aabenraa
* Assens
* Billund
* Esbjerg
* Faaborg-Midtfyn
* Fanø
* Fredericia
* Haderslev
* Kerteminde
* Kolding
* Langeland
* Middelfart
* Nordfyn
* Nyborg
* Odense
* Svendborg
* Sønderborg
* Tønder
* Varde
* Vejen
* Vejle
* Ærø

## Ondasun nabarmenak

* Odensen: San Kanutoren katedrala, Antzokia eta Fioniako herrixka.
* Jellingeko harriak: UNESCOk Gizateriaren Ondare izendatuak.
* Egeskov gaztelua.
* Koldinghus gaztelua.
* Sønderborg gaztelua.
* Hvedholm gaztelua.
* Belt Handiko zubia.
* Ærø uhartea.
* Legoland parkea.

## Iruditegia

* Odenseko katedrala.
* Odense Antzokia.
* Fioniako herrixka.
* Jellingeko harriak.
* Egeskov gaztelua.
* Koldinghus gaztelua.
* Sønderborg gaztelua.
* Hvedholm gaztelua.
* Belt Handiko zubia.
* Ærøskøbing (Ærø uhartean).
* Legoland parkea.

## Ikus, gainera

* Danimarkaren banaketa administratiboa

## Erreferentziak

* ↑ Euskaltzaindia. (2008-05-30). 154. araua: Europako eskualde historiko-politiko nagusiak. .

## Kanpo estekak

* (Danieraz) Hegoaldeko Danimarkako eskualdea
* Datuak: Q26061
* Multimedia: Region Syddanmark / Q26061
# Hegoaldeko Frantzia

Frantziako hegoaldea (frantsesez: Midi de la France edo le Midi; okzitanieraz: Miègjorn) herrialdeko hegoaldeko eskualdea da. Muga zehaztugabeko eremu honek Okzitaniako eskualde linguistikoko lurraldeekin bat egiteko joera du, hauen inguruak zehatzagoak baitira. "Midiko doinua" (Frantziako alde horretako biztanleen doinu multzoa izendatzen duen esamoldea), eskualdearen arabera, okzitanierazko doinu bat, katalanezko doinu bat eta euskal doinu bat da.

## Geografia

Oro har, Frantziako hegoaldea Arroxela hiritik aurrera hasten dela uste dute, Clermont-Ferrand eta Lyon artean irudizko lerro bat eginez. Badaude bertsio murriztaileagoak eta hauek hasiera hegoalderago kokatzen dute: Valence hirian hain zuzen ere. Valenceri, 45º paraleloan kokatua, "Midiko atea" diote. Era berean, Brive-la-Gaillarde hiriari, baita 45º paraleloan ere baina mendebalderago dagoena, "Midiko arkupea" diote.
Bi zati nagusi ditu:
* Akitaniako hegoaldea (berez Akitaniako arroa, hegoaldean Pirinioak, ekialdean Ozeano Atlantikoa eta iparraldean Parisko arroa eta mendebaldean Erdialdeko mendigunea dituena)
* Mediterraneoko hegoaldea (Mediterraneoko klimako eskualdea).
2015etik aurrera, honako eskualde hauek osatzen dute eskualdea: Akitania Berria hego-mendebaldean, Okzitania hegoaldean, Auvernia-Rodano-Alpeak mendebaldean eta Proventza-Alpeak-Kosta Urdina hego-ekialdean.

## Kanpo estekak

* Datuak: Q1237299
* Multimedia: Southern France / Q1237299
# Hegoaldeko Gales

Hegoaldeko Gales (galesez De Cymru eta ingelesez South Wales) Galesko hegoaldeko eskualde edo eremua da. Ekialdean Ingalaterrarekin mugatzen du, hegoaldean Bristolgo kanalarekin, ipar eta mendebaldean Erdialdeko Gales eta Mendebaldeko Galesekin.
Galesko nahiz Erresuma Batuko hego-mendebaldeko eremu populatuena da, 2,2 milioi biztanleen bizilekua. Galesko biztanleri osoaren 3/4 bertan bizi dira, batez ere Cardiff hiriburuan (350.000 biztanle inguru), bai eta Swansea (240.000 biztanle) eta Newport (150.000 biztanle) hirietan ere.
Brecon Beacons Parke Nazionalak Hegoaldeko Galesko azaleraren herena barne hartzen du, tartean Pen y Fan mendia, Snowdoniatik hegoaldera dagoen Galesko gailurrik garaiena dena.
Berez, eremu historikoa da, gaur egun ez dago ongi zehaztua, historikoki Glamorgan eta Monmouthshire konderri historikoak barne hartzen zituen, batzutan mendebalderago dauden Carmarthenshire eta Pembrokeshire ere bere barnean zeudela ere jotzen zen. Jada Brecon Beacons eta Black Mountains mendietatik iparraldera dauden lurraldeak Erdialdeko Gales eskualdearen barnean daudela onartu ohi da.

## Kanpo estekak

* Datuak: Q1286223
# Hegoaldeko Galesko Haranak

Hegoaldeko Galesko Haranak (galesez: Cymoedd De Cymru; ingelesez: South Wales Valleys) Hegoaldeko Galesen dauden industria ugaria duten haran batzuk dira. Bertakoek usadioz 'the Valleys' ("Haranak") izenez deitu ohi dituzte, eskualde honek mendebaldeko muga Carmarthenshire konderriko ekialdean du, ekialdeko muga Monmouthshire konderriko mendebaldean, iparraldeko muga Vale of Glamorgan konderrian, eta azkenik kostaldean Swansea badia, Bridgend, Cardiff eta Newport hiriek hegoaldeko muga ezartzen diote. Haran hauetako asko bata bestearekiko paraleloki doaz, Rhondda eskualdeko haranak eta Cynon harana erdigunean daudelarik.

## Hegoaldeko Galesko haranak

Mendebaldetik ekialdera:
* Gwendraeth valley
* Amman Valley
* Loughor Valley (Carmarthenshire eta Glamorgan konderrien arteko muga historikoa ezartzen du)
* Swansea Valley (Tawe Valley)
* Dulais Valley
* Vale of Neath
* Afan Valley
* Llynfi Valley
* Garw Valley
* Ogmore Vale
* Cwm Rhondda
* Cwm Cynon
* Aber Valley
* Cardiffko haranak:
** Ely Valley
** Taff Valley
** Taff Bargoed Valley
** Rhymney Valley (Glamorgan eta Monmouthshire konderrien arteko muga historikoa ezartzen du)
* Sirhowy Valley
* Ebbw Valley
* Ebbw Fach Valley
* Llwyd Valley
Ekialde eta iparralderago dauden hurrunegoko beste bi haranak ez dira 'Hegoaldeko Galesko Haranak' eskualdeko zatitzat hartzen:
* Vale of Usk
* Wye Valley (Hegoaldeko Galesko Monmouthshire eta Hego Mendebaldeko Ingalaterrako Gloucestershire konderrien artean kokatua.)

## Erreferentziak

* ↑ OS Pathfinder Guide, Brecon Beacons and Glamorgan. Ordnance Survey 1994

## Kanpo estekak

* Datuak: Q3400474
# Hegoaldeko Bug

Hegoaldeko Bug (ukraineraz: Південний Буг, translit. Pivdennyi Buh; errusieraz:Ю́жный Буг, translit. juzhni bug) Ukrainako hego-mendebaldeko ibaia da. 806 kmko luzerarekin herrialdeko hirugarren ibairik luzeena da.

## Geografia

Podoliako goi-ordokian du sorburua, Khmelnytskytik 90 km mendebaldera. Khmelnytsky, Vinnitsia, Kirovohrad, Odesa eta Mykolaiveko oblastak zeharkatu ondoren, Otxakivetik hurbil Itsaso Beltzera isurtzen da, Dnieper-Bug estuarioa eratuz. 806 kmko luzera eta 63.700 km²-ko arroa ditu.
Zeharkatzen dituen hiri handienak Khmelnytsky, Vinnytsia, Pervomaisk eta Mykolaiv dira.

## Hidrologia

Hegoaldeko Bugen emaria Aleksandrovkan, itsasoratu baino 245 km lehenago, 20 urtez neurtua izan da. Ikertutako arroa 46.200km²-koa da (arro osoaren %72). Urteko batez besteko emaria 110 m³ segundokoa da. Emari handiena martxoan du (258,5 m³/s) eta txikiena abuztuan (66,3 m³/s).
Hegoaldeko Bug ibaiaren batez besteko emariak (m³/s) Aleksandrovkan (Ukraina) neurtuak Datuak: 1965 eta 1984 artean

## Erreferentziak

* ↑ Euskaltzaindia. Europako toponimia fisikoa. .
* ↑ The river Southern Bug Ua-traveling.com
* ↑ GRDC: Bug Basin. Station: Aleksandrovka

## Kanpo estekak

* Datuak: Q188940
* Multimedia: Southern Bug / Q188940
# Hegoaldeko Estatu Batuak

Estatu Batuetako Hegoaldea (ingelesez Southern United States), sarritan eta herrialde hartako herri hizkeran Amerikar Hegoaldea, Dixie, edota soilik «Hegoaldea» (ingelesez American South, Dixie, Down South, edota soilik the South) Ameriketako Estatu Batuetako hego-ekialde eta hego-erdialdeko eskualde handi eta nabarmena da. Bere kultura eta historia ondare bereziaren ondorioz, lehenbiziko europar kokapenak barne, Hegoaldeak bere berezko ohitura, literatura, hizkera, musika motak eta sukaldaritza garatu ditu.

## Kanpo estekak

* Datuak: Q49042
* Multimedia: Southern United States / Q49042
# Ham (Caithness)

Ham, Eskoziako Highland eskualdeko udalerri bat da, Caithness barrutian.

## Kanpo estekak

* Datuak: Q5643815
* Multimedia: Ham, Caithness / Q5643815
# Ham-Sud (Quebec)

Ham-Sud Quebeceko udalerri bat da, Kanadan. Estrie eskualdean kokatuta dago, eta horren barruan dagoen Les Sources konderriko eskualde udalerria da.. 2011ko zentsoaren arabera 225 biztanle zituen 152.85 kilometro koadroko azaleran.

## Kanpo estekak

* Datuak: Q3126288
* Multimedia: Ham-Sud / Q3126288
# Ham (Belgika)

Ham Belgikako ipar-ekialdean dagoen udalerria da, Flandriako Linburgo probintzian dagoena. Udalerria 1977an sortu zen Oostham eta Kwaadmechelen herrien elkarketaren ondorioz. 2013an 10.393 biztanle zituen.

## Kanpo estekak

* Webgune ofiziala (Nederlanderaz) (Frantsesez)
* Datuak: Q695354
* Multimedia: Ham, Belgium / Q695354
# Ham-sur-Heure-Nalinnes

Ham-sur-Heure-Nalinnes, Belgikako hegoaldeko udalerria da, Valoniako Hainaut probintzian dagoena. 2011ko erroldaren arabera, 13.384 biztanle ditu.

## Erreferentziak

* ↑ Direction générale Statistique et Information économique. 2011ko errolda

## Kanpo estekak

* Datuak: Q666952
* Multimedia: Ham-sur-Heure-Nalinnes / Q666952
# Haláčovce

Haláčovce Eslovakiako udalerri bat da, Bánovce nad Bebravouko barrutian kokatuta. 4,68 km²ko azalera du eta 369 biztanle 2017ko datuen arabera.

## Historia

Idatzizko lehen aipamena 1407. urtekoa da.

## Demografia
### Bilakaera demografikoa

* Biztanleria
* Datu-iturria: Počet obyvateľov SR k 31. 12. 2017

## Kanpo estekak

* Udalaren webgunea
* Datuak: Q304255
* Multimedia: Haláčovce / Q304255
Bánovce nad Bebravouko barrutiko udalerriak :
HiriakBánovce nad BebravouHerriakBorčany • Brezolupy • Chudá Lehota • Cimenná • Dežerice • Dolné Naštice • Dubnička • Dvorec • Haláčovce • Horné Naštice • Krásna Ves • Kšinná • Libichava • Malá Hradná • Malé Hoste • Miezgovce • Nedašovce • Omastiná • Otrhánky • Pečeňany • Pochabany • Podlužany • Pravotice • Prusy • Ruskovce • Rybany • Slatina nad Bebravou • Slatinka nad Bebravou • Timoradza • Trebichava • Uhrovec • Uhrovské Podhradie • Veľké Chlievany • Veľké Držkovce • Veľké Hoste • Vysočany • Zlatníky • Čierna Lehota • Ľutov • Šišov • Šípkov • Žitná-Radiša :